སྔ་ལོ་ཚན་རིག་པ་འགའ་ཞིག་ཨུ་རུ་སུ་རྒྱལ་ཁབ་ཀྱི་ལྷོ་ཕྱོགས་ས་གནས་ས་བི་རི་ཡ་ཞེས་པ་དེར་ཉམས་ཞིབ་བྱེད་སྐབས།དེ་གའི་བྲག་ཕུག་ཅིག་གི་ནང་ནས་མིའི་སྐྲ་ལྟ་བུའི་སྤུ་འགའ་ཞིག་རྙེད་སོན་བྱུང་ཡོད་པ་དང་།འདས་པའི་ལོ་གཅིག་རིང་ཁོང་ཚོས་བརྟག་དཔྱད་བྱེད་སྐབས་སྐྲ་དེ་དག་མིའི་སྐྲ་མ་ཡིན་པ་མ་ཟད་ད་བར་ཤེས་རྟོགས་ཡོད་པའི་སྲོག་ཆགས་གང་གི་ཡང་མིན་པ་རྙེད་ཡོད།སྐྲའི་རིགས་རྫས་ལ་བརྟག་དཔྱད་བྱེད་སྐབས་མིའི་རིགས་དང་ཤིན་ཏུ་ཐག་ཉེ་བའི་ནུ་གསོའི་སེམས་ཅན་ཞིག་གི་སྐྲ་ཡིན་པ་དང་ད་བར་ཤེས་རྟོགས་ཡོད་པའི་སྤྲ་རིགས་གང་ལ་ཡང་དེ་ལྟ་བུ་ཐག་ཉེ་བའི་རིགས་རྫས་མེད་པ་བཤད་ཡོད།ས་བི་རི་ཡ་ཞེས་པའི་ས་གནས་འདི་རི་རྒྱུད་དང་ཐང་འདྲེས་མ་གང་ཞིག་གྲང་ངར་ཧ་ཅང་ཆེ་བས་མིའི་འཚོ་སྡོད་ཧ་ལམ་མེད་པ་དང་ཡུན་རིང་ནས་ས་གནས་མི་ཚོས་དྲེད་མོང་མཐོང་མྱོང་ལུགས་ཤོད་བཞིན་ཡོད་པས་འབྲེལ་ཡོད་ཚན་རིག་པ་ཚོས་ད་ལྟའི་སྐྲ་འདི་དག་དྲེད་མོང་གི་སྐྲ་ཡིན་པའི་ཚོད་དཔག་བྱེད་བཞིན་ཡོད།